पाएं अपने शहर की ताज़ा ख़बरें और फ्री ई-पेपरडाउनलोड करें
नगर के सतीपुरा स्थित कोविड केयर सेंटर से बुधवार को 75 वर्षीय महिला को स्वस्थ होने पर डिस्चार्ज किया गया। यहां से स्वस्थ होकर लौटने वाली भग्यापुर की रामप्यारीबाई राठौड़ पहली महिला है। डॉक्टर व स्टाफ ने तालियां बजाकर हौंसला बढ़ाया।
जानकारी के अनुसार रामप्यारीबाईं में 26 अप्रैल को कोरोना के लक्षण दिखे थे। परिजन अस्पताल लाए। यहां कोविड सेंटर भर्ती किया गया। भर्ती करने के दौरान स्वास्थ्य बेहद खराब था। ऑक्सीजन लेवल भी कम था। यहां ऑक्सीजन सिलेंडर की फिलहाल व्यवस्था नहीं है। इसके बाद भी स्वास्थ्य विभाग की टीम ने सतत निगरानी रखते हुए इलाज किया। अब रामप्यारीबाईं पूरी तरह स्वस्थ है।
बीएमओ डॉ. चेतन कलमे ने कहा- बीमारी से डरे नहीं। लक्षण मिलने पर तत्काल अस्पताल जाकर टेस्ट करवाए। बीमारी को हराने के लिए सकारात्मक सोच जरूरी है। कोविड सेंटर में मरीजों के लिए सारी सुविधाएं उपलब्ध है। जिला अस्पताल जाने की जरूरत नहीं है। फिलहाल सेंटर पर 4 मरीज भर्ती है। तहसीलदार मनोज चौहान, सीईओ एमएल वर्मा, सचिन सेन आदि मौजूद थे।
बीएमओ ने कहा- कोविड सेंटर में मरीजों के लिए सारी सुविधाएं उपलब्ध
कोविड सेंटर में भर्ती ससुर-पति को बहू ने करवाया योग, दोनों स्वस्थ
कसरावद, कोमल है पर कमजोर नहीं। शक्ति का नाम ही नारी है। यह बात अरिहंत नगर की दीपा शर्मा ने साबित कर दी। दीपा ने ससुर व पति की रिपोर्ट पॉजिटिव आने पर हिम्मत नहीं हारी। उन्हें वीडियो कॉल के माध्यम से योग करवाया और अब वे बेहतर महसूस कर रहे हैं। दीपा के अनुसार ससुर राधेश्याम शर्मा व पति अश्विन शर्मा को सर्दी-खांसी की शिकायत हुई।
प्राथमिक स्वास्थ्य केंद्र पर जांच में रिपोर्ट पॉजिटिव आई। परिवार में सभी लोग भयभीत हो गए। खरगोन के उमरखली रोड स्थित कोविड केयर सेंटर में भर्ती करवाया गया। खांसी के साथ संक्रमण बढ़ने लगा। तब दीपा ने दोनों को वीडियो कॉल से रोजाना योग-प्राणायाम करवाया। पिता-पुत्र की स्थिति में सुधार हुआ। घर पर आइसोलेट किया गया।
अब घर में भी रोजाना प्राणायाम के साथ गर्म पानी, भांप व काढ़ा का सेवन करवा रही है। घर में सभी लोग योग करने के साथ सोशल डिस्टेंस का पालन करते हैं। खाने-पीने का ख्याल रखते हैं। सकारात्मक सोच से ही विजय मिलती है। दीपा कहती है योग को दिनचर्या में शामिल करें। सुबह-शाम 10 से 30 मिनट प्राणायाम व सूक्ष्म आसन करें तो बीमारी का खतरा काफी हद तक कम हो सकता है। इससे रोग प्रतिरोधक क्षमता भी बढ़ती है। बीमार रहने के दौरान नकारात्मक विचार भी मन में नहीं आने दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn